สวัสดีค่ะ!! ขอสอบถามหน่อยค่ะ คือ ฝังเข็มคุมกำเนิดมาได้2ปีแล้วค่ะ และประจำเดือนเพิ่งมาครั้งนี้เป็นครั้งแรก มีอาการปวดหัวมาก อยากทราบว่าเป็นปกติหรือเปล่าค่ะ
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น **อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ @@ในกรณีของ ยังระบุสาเหตุไม่ได้นะคะ แต่คิดว่าไม่เกี่ยวกับการฝังยาคุมกำเนิดหรือประจำเดือนที่มานะคะ แนะนำว่าหากมีอาการปวดศีรษะให้รับประทานยาพาราเซตามอลหรือยาแก้ปวดต้านการอักเสบ (NSAIDs)และนอนพัก @หากอาการไม่ดีขึ้น แนะนำไปพบแพทย์นะคะ